नई दिल्ली। भारत और श्रीलंका के बीच दिल्ली के फिरोज शाह कोटला मैदान में खेले जा रहे सीरीज के तीसरे व आखिरी टेस्ट मैच में एक अजीब नजारा देखने को मिला। दरअसल दिल्ली टेस्ट के दूसरे दिन श्रीलंकाई खिलाड़ी मास्क लगाकर फील्डिंग कर रहे थे। बता दें कि इन दिनों दिल्ली में प्रदूषण का स्तर काफी बढ़ गया है और हवा में स्मॉग छाया हुआ है। ऐसे में इस मैच में खेल रहे खिलाड़ियों को सांस लेने में दिक्कत हो रही थी।